Richard Wicklund-Hansen

Richard Wicklund-Hansen (født 4. mars 1934 i Vestvågøy, død 12. august 2017 i Oslo) var grunnlegger og eier av Wicklund-Hansen International AS, som han dannet den 14. november 1990. Han hadde alle rettigheter for Personal Assessment Test (PAT) utenfor USA. Han var en aktiv debattant i media rundt temaer som ansettelser og personlighetstester. 

Wicklund-Hansen var utdannet siviløkonom fra Handelshøyskolen BI i Oslo. Han var en veteran innen norsk sjakk og en aktiv deltager i turneringer i inn- og utland. Han innehadde mange lederverv innenfor sjakklubber i inn- og utland. I 1998 var han arrangøransvarlig for NM i sjakk i Oslo.

Richard Wicklund-Hansen var sønn av Richard Hansen, som i mange år var kontorsjef i firmaet J.M. Johansen i Stamsund.

Litteratur 
 Richard Wicklund-Hansen: Rekrutteringsmanualen, 2007. ISBN 9788271460457

Referanser

Eksterne lenker 
 

Norske siviløkonomer fra BI
Norske sjakkspillere